CELEX: 62021CN0720
Language: et
Date: 2021-11-26 00:00:00
Title: Kohtuasi C-720/21: Eelotsusetaotlus, mille on esitanud Sąd Najwyższy (Poola) 26. novembril 2021 – Rzecznik Praw Obywatelskich

21.3.2022   
            
            
               ET
            
            
               Euroopa Liidu Teataja
            
            
               C 128/5
            
         
      Eelotsusetaotlus, mille on esitanud Sąd Najwyższy (Poola) 26. novembril 2021 – Rzecznik Praw Obywatelskich
      (Kohtuasi C-720/21)
      (2022/C 128/07)
      Kohtumenetluse keel: poola
      
         Eelotsusetaotluse esitanud kohus
      
      Sąd Najwyższy
      
         Põhikohtuasja pooled
      
      
         Kaebuse esitaja: Rzecznik Praw Obywatelskich
      
         Teised menetlusosalised: M. M., E. M., X Bank Spółka Akcyjna
      
         Eelotsuse küsimused
      
      
                  1.
               
               
                  Kas ELL artikli 19 lõike 1 teist lõiku koostoimes Euroopa Liidu põhiõiguste harta artikliga 47 ning ELL artikli 4 lõikega 3 ja artikliga 2 tuleb tõlgendada nii, et need määravad kindlaks sellise õiguskaitsevahendi nagu jõustunud kohtuotsuse tühistamiseks esitatud erakorraline kaebus vastuvõetavuse juhul, „kui see on vajalik sotsiaalset õiglust austava demokraatliku õigusriigi põhimõtte järgmise tagamiseks“, kui sellise õiguskaitse tagamine on vajalik liidu õiguse tõhususe tagamiseks?
               
            
                  2.
               
               
                  Kas ELL artikli 19 lõike 1 teist lõiku koostoimes Euroopa Liidu põhiõiguste harta artikliga 47 ning ELL artikli 4 lõikega 3 ja artikliga 2 tuleb tõlgendada nii, et olukorras, kus liikmesriigi õigusnormid võimaldavad juhul, kui on rikutud liikmesriigi põhiseaduses määratletud põhimõtteid, jõustunud kohtuotsuse muuta või tühistada sellise vahendi abil nagu erakorraline kaebus, võivad need õigusnormid olla jõustunud kohtuotsuse tühistamise või muutmise alus ka liidu õiguse rikkumise korral?
               
            
                  3.
               
               
                  Kas ELL artikli 19 lõike 1 teist lõiku koostoimes Euroopa Liidu põhiõiguste harta artikliga 47 ning ELL artikli 4 lõikega 3 ja artikliga 2 tuleb tõlgendada nii, et olukorras, kus liikmesriigi kohus rikkus liidu õigust viisil, mis viis kohtuasja puuduliku lahendamiseni selle õiguse kontekstis, võib jõustunud kohtuotsuse tühistada või seda muuta sellise õiguskaitsevahendi abil nagu erakorraline kaebus, mis seab sellise lahenduse sõltuvusse seaduse „jämedast“ rikkumisest?